(They Long to Be) Close to You

«(They Long to Be) Close to You» er ein popsong skriven av Burt Bacharach og Hal David. Han vart først spelt inn av Richard Chamberlain og gjeven ut som singel i 1963 som «They Long to Be Close to You", utan parentes. Men det var andre sida av singelen, «Blue Guitar», som vart ein hit den gongen. Melodien vart òg spelt inn som ein demo av Dionne Warwick i 1963 og spelt inn på ny med eit arrangement av Burt Bacharach for albumet hennar Make Way for Dionne Warwick i 1964, og vart gjeven ut som B-sida til singelen hennar «Here I Am» i 1965. Bacharach gav ut sin eigen versjon i 1968. Men det vart versjonen av The Carpenters, som vart ein hit i 1970, som er mest kjend.

The Carpenters-versjonen

I 1970 vart songen gjeven ut av Karen og Richard Carpenter på albumet Close to You, og dette vart det store gjennombrotet deira. Songen låg på toppen av Billboard Hot 100 i fire veker. Songen var opphavleg gjeven til Herb Alpert som ein oppfølgjar til førsteplassen hans, «This Guy's in Love with You», ei annan Bacharach/David-song. Alpert likte ikkje så godt versjonen sin og la innspelinga på hylla. Alpert var på utkikk etter ein oppfølgjar til den første singelen til Carpenters, etter «Ticket to Ride» og valde å gje dei denne songen. Alpert sin versjon vart først gjeven ut i 2005. Richard og Alpert arbeidde i lag med songen og det ferdige produktet vart ein fire og halvt minuttar lang song. Då A&M Records, som Alpert eigde halvparten av, valde å gje ut songen på singel i mai 1970, vart det den største hitten for plateselskapet sidan Alpert sin eigen «This Guy's in Love with You» i 1968. Billboard rangerte han som den nest beste songen for 1970.Billboard Year-End Hot 100 singles of 1970

Med «(They Long to Be) Close to You» fekk The Carpenters Grammy-prisen for beste innspeling av duo eller gruppe i 1971. Dette vart den første av tre Grammy-prisar dei fekk i karrieren sin.

Medverkande
Karen Carpenter - solo- og korvokal
Richard Carpenter - korvokal, klaverinstrument
Joe Osborn - bassgitar
Hal Blaine - trommer
Chuck Findley - trompetar

Vekeslister
Liste (1970)PlasseringU.S. Billboard Hot 1001U.S. Billboard Easy Listening1Record World1Canadian Singles Chart1Oricon (Japanese) Singles Chart71Cash Box1UK Singles Chart6

Andre versjonar
Andre artistar som har spelt inn songen er mellom andre Dusty Springfield, Al Stroud, Diana Ross, Claudine Longet, Frank Sinatra, Isaac Hayes, Cilla Black, The Ladybirds, Jerry Butler og Brenda Lee Eager (nådde sjetteplassen på Billboard R&B-lista), Andy Williams, The Clams, Erroll Garner, B.T. Express (nådde 31. plassen på R&B-lista og vart eit år seinare framført på The Muppet Show av Connie Stevens med Kermit the Frog og Fozzie Bear), Ronnie Von, Circle Jerks, Gwen Guthrie (25. plassen i Storbritannia i 1986), The Cranberries, Karen Mok, Paul Daniels, Corrinne May, Paul Weller, Bobby Womack, Perry Como, Barenaked Ladies, Les Mouches, Jimmy Bo Horne, Ethyl Meatplow, Freya Lin,  Rie fu, Rick Astley, Emil Chau, Johnny Mathis, Vincy Chan Tuck & Patti, , Vincy Chan, Tina Arena, Soledad Giménez, Faryl Smith, Harry Connick jr., The Smashing Pumpkins, Gerald Albright, Ronald Isley og Lauryn Hill

Songen vart sampla i 2004 av Janet Jackson på singelen «I Want You».

Kjelder

Denne artikkelen bygger på «(They Long to Be) Close to You» frå ,  den 4. februar 2015. 
 oppgav desse kjeldene:

Bakgrunnsstoff


Kategori:Songar frå 1963
Kategori:Singlar frå 1970
Kategori:Songar med tekst av Hal David
Kategori:Songar med musikk av Burt Bacharach
Kategori:Richard Chamberlain-songar
Kategori:Dionne Warwick-songar
Kategori:Carpenters-songar
Kategori:Isaac Hayes-songar
Kategori:Harry Connick jr.-songar
Kategori:Andy Williams-songar
Kategori:Nancy Wilson-songar
Kategori:Diana Ross-songar
Kategori:Dusty Springfield-songar
Kategori:Frank Sinatra-songar
Kategori:Cilla Black-songar
Kategori:The Cranberries-songar
Kategori:Paul Weller-songar
Kategori:Bobby Womack-songar
Kategori:Perry Como-songar
Kategori:Rick Astley-songar
Kategori:Johnny Mathis-songar
Kategori:The Smashing Pumpkins-songar
Kategori:Songar på toppen av Billboard-lista
Kategori:Nummer-ein-singlar i Australia
Kategori:Nummer-ein-singlar i Canada